Veckaplava

Veckaplava ir apdzīvota vieta Krāslavas novada Kaplavas pagastā. Izvietojusies Daugavas kreisajā krastā pie autoceļa P69 2,8 km no pagasta centra Kaplavas, 15 km no novada centra Krāslavas un 280 km no Rīgas.

 Vēsture 
Jau 17. gadsimtā Veckaplavas teritorijā pie Daugavas pastāvējusi apmetne, kur 1650. gadā bijusi liela alus darītava, kā arī veikta ādu un kokmateriālu apstrāde.Lūcija Ķuzāne, “Sēlijas vēsturiskā hronika”. Latvijas Kultūras fonds, “Sēļu zeme”, 1995., Rīga, 130.-155. lpp. 1661. gadā dibināta Kaplavas baznīca. Ciemats izmiris Lielajā mērī. 18. gadsimtā šeit uz dzīvi pārcēlušies baltkrievi.
1841. gadā šeit atradās Vec-Koplavas muiža, vēlākā Vec-Bornes muiža (Alt-Born) ar Lizetovas (Lisettenhof) pusmuižu. Uz tās zemes bija Koplavas sloboda, kurā 1860. gados bija 80 iedzīvotāji un 20 dzīvojamās mājas; tā dēvēta arī par miestu. No 1890. gada Kaplavā atradās pagasta pārvalde, tiesa, pagaidu cietums. 1895. gadā uzbūvēja Kaplavas Vissvētās Dievmātes patvēruma pareizticīgo baznīcu (vēstures piemineklis).Kaplavas Dievmātes Patvēruma baznīca 

Satiksmi nodrošināja Grīvas—Priedaines lielceļš un Daugava, pa kuru 20. gadsimta sākumā kursēja Dinaburgas tvaikonis, kas pieturēja arī Kaplavā.Kaplavas pagasta teritorijas plānojums 2007 - 2019 15.-16.lpp.  www.kraslava.lv 1920. gados pagasta valdi pārcēla uz Priedaini. 1932. gadā Kaplavai piešķīra biezi apdzīvotas vietas (ciema) statusu. Pēc Otrā pasaules kara 2 km no Kaplavas izveidojās jauns centrs, kas sākotnēji saucās par Prauliņiem, bet vēlāk pārņēma Kaplavas vārdu, kamēr veco Kaplavu pārdēvēja par Veckaplavu.

 Atsauces 

Kategorija:Kaplavas pagasta ciemi